L'Estatut d'autonomia de Catalunya, aprovat per la Llei orgànica 4/1979, de 18 de desembre, a l'article 9.4, atribueix a la Generalitat de Catalunya la competència exclusiva en matèria de cultura.
Els reials decrets 2210/1979, de 7 de setembre, i 1010/1981, de 27 de febrer, van traspassar a la Generalitat de Catalunya les funcions, els serveis i els mitjans corresponents en matèria de cultura.
Cal ara completar els traspassos aprovats al seu moment, ampliant els mitjans traspassats en matèria de cultura.
La Comissió Mixta que preveu la disposició transitòria sisena de l'Estatut d'autonomia de Catalunya, per tal de procedir a la referida ampliació de mitjans traspassats, va adoptar l'Acord oportú en la sessió del Ple que va tenir lloc el dia 22 de maig de 2001.
Aquest Acord, per tal que sigui vigent, exigeix l'aprovació del Govern mitjançant reial decret.
Per tant, en compliment del que disposa la disposició transitòria sisena de l'Estatut d'autonomia de Catalunya, a proposta del ministre d'Administracions Públiques i amb la deliberació prèvia del Consell de Ministres, en la reunió del dia 8 de juny de 2001,
S'aprova l'Acord, adoptat el dia 22 de maig de 2001 pel Ple de la Comissió Mixta que preveu la disposició transitòria sisena de l'Estatut d'autonomia de Catalunya, sobre l'ampliació dels mitjans adscrits als serveis traspassats pel Reial decret 1010/1981, de 27 de febrer, a la Generalitat de Catalunya en matèria de cultura, que es transcriu com a annex a aquest Reial decret.
Per tant, queden traspassats a la Generalitat de Catalunya els béns, els drets i les obligacions corresponents, en els termes que resulten del mateix Acord i de la relació annexa.
L'ampliació dels mitjans a què es refereix aquest Reial decret serà efectiva a partir de la data assenyalada a l'Acord de l'esmentada Comissió Mixta, sens perjudici que el Ministeri d'Educació, Cultura i Esports produeixi, fins a l'entrada en vigor d'aquest Reial decret, si cal, els actes administratius necessaris per al manteniment dels serveis en el règim i el nivell de funcionament que tenien en el moment de l'adopció de l'Acord.
Aquest Reial decret serà publicat simultàniament en el Boletín Oficial del Estado i en el Diari Oficial de la Generalitat de Catalunya, i entrarà en vigor l'endemà de la seva publicació.
Els senyores Pilar Andrés Vitoria i Jaume Vilalta i Vilella, secretaris de la Comissió Mixta que preveu la disposició transitòria sisena de l'Estatut d'autonomia de Catalunya,
Que en el Ple de la Comissió Mixta que va tenir lloc el dia 22 de maig de 2001, es va prendre un acord sobre l'ampliació dels mitjans adscrits als serveis traspassats a la Generalitat de Catalunya pels reials decrets 2210/1979, de 7 de setembre, i 1010/1981, de 27 de febrer, en matèria de cultura, en els termes que s'expressen tot seguit:
A) Normes estatutàries i legals en què s'empara l'ampliació dels mitjans traspassats
L'Estatut d'autonomia de Catalunya, aprovat per la Llei orgànica 4/1979, de 18 de desembre, a l'article 9.4, estableix la competència exclusiva de la Generalitat de Catalunya en matèria de cultura.
Pels reials decrets 2210/1979, de 7 de setembre, i 1010/1981, de 27 de febrer, es van traspassar a la Generalitat de Catalunya les funcions, els serveis i els mitjans corresponents en matèria de cultura.
Sobre la base d'aquestes previsions estatutàries i legals, cal completar el traspàs aprovat al seu dia, ampliant els mitjans traspassats en matèria de cultura a la Generalitat de Catalunya.
Es traspassa la titularitat del material cinematogràfic següent:
—1 Les còpies de les pel·lícules que figuren a la relació adjunta núm. 1, així com els drets d'explotació que tingui l'Estat sobre aquestes pel·lícules i qualssevol altres drets i obligacions que derivin de la normativa sobre propietat intel·lectual.
L'Administració de l'Estat conservarà còpies idèntiques sobre les quals mantindrà els mateixos drets a què es refereix el paràgraf anterior.
—2 Els suports físics dels materials cinematogràfics de la productora IFI, que actualment els té la Filmoteca de la Generalitat de Catalunya, en dipòsit, segons consta en el Conveni entre l'Administració de l'Estat i la Generalitat de Catalunya de data 16 de juliol de 1982, publicat al BOE d'11 d'octubre de 1983 i al DOGC de 2 de desembre de 1983, l'annex 4 del qual quedarà sense vigència a partir de la data de l'efectivitat dels traspàs.
Aquest material s'identificarà a les actes de lliurament i recepció.
C) Documentació i expedients dels mitjans que s'amplien
El lliurament de la documentació i els expedients dels mitjans que s'amplien es farà en el termini de tres mesos des de la publicació del Reial decret pel qual s'aprovi aquest Acord.
Ambdues administracions, per tal de garantir la salvaguarda del patrimoni cinematogràfic, tindran dret d'accés a perpetuïtat als materials de preservació de les pel·lícules objecte d'aquest traspàs que es puguin custodiar en els seus arxius fílmics.
L'ampliació de mitjans objecte d'aquest Acord tindrà efectivitat a partir del dia 1 de juliol de 2001.
I perquè consti, expedim aquest certificat a Barcelona, a 22 de maig de 2001.
Producció Laia Films / Film Popular (1)
50 Aniversari de l'Exposició 1888
Protecció als monuments artístics
(1) Totes les còpies es traspassen en suport cinematogràfic, tret de la d'España al día: fragmentos, que es traspassa en Betacam SP.